b'\n_START_ARTICLE_\nSrihari\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nSriharilla oli vaimo, Disco Shanti. Heill\xc3\xa4 oli kaksi poikaa sek\xc3\xa4 nelj\xc3\xa4n kuukauden ik\xc3\xa4isen\xc3\xa4 kuollut tyt\xc3\xa4r, Akshara. Sriharin pojista nuorempi, Meghamsh, esiintyy Sriharin elokuvassa Bhairava.\n_START_SECTION_\nUra\n_START_PARAGRAPH_\nSrihari aloitti elokuvauransa sijaisn\xc3\xa4yttelij\xc3\xa4n\xc3\xa4 Tollywood-elokuvien taistelukohtauksissa, mink\xc3\xa4 j\xc3\xa4lkeen h\xc3\xa4n onnistui saamaan joitain antagonistin rooleja. H\xc3\xa4nen ensimm\xc3\xa4inen elokuvansa oli vuonna 1986 ilmestynyt Brahmanaidu. Ensimm\xc3\xa4isen kerran Srihari esitti p\xc3\xa4\xc3\xa4osaroolia vuoden 1999 elokuvassa Police._NEWLINE_Vuoden 2005 elokuvassa Nuvvostanante Nenoddantana esitt\xc3\xa4m\xc3\xa4st\xc3\xa4\xc3\xa4n sivuosaroolista Srihari voitti parhaan miessivuosan Filmfare Awards South- ja Nandi Awards -palkinnot. Uransa loppupuolella h\xc3\xa4n esiintyi t\xc3\xa4rkeiss\xc3\xa4 sivuosarooleissa esimerkiksi sellaisissa elokuvissa kuin Magadheera, Brindavanam ja Thoofan._NEWLINE_9. lokakuuta 2013 Srihari menehtyi maksasy\xc3\xb6p\xc3\xa4\xc3\xa4n mumbailaisessa sairaalassa. Kuollessaan h\xc3\xa4nelt\xc3\xa4 j\xc3\xa4i kesken roolin n\xc3\xa4ytteleminen Prabhu Devan hindinkieliseen elokuvaan R\xe2\x80\xa6 Rajkumar.'